બીજા વિશ્વ યુદ્ધ વખતે અમેરિકાએ જાપાન પર બે અણુબોમ્બ ફેંક્યા હતા. પડોશી દેશમાં જ અણુશસ્ત્રોની વિકરાળતા કોરિયનોએ જોઈ હતી. તે વખતે કિમ ઇલ સુંગ સત્તામાં હતા. તેમને લાગ્યું હતું કે અમેરિકાનો સામનો કરવાનો એક માત્ર ઉપાય અણુશસ્ત્રો છે. કોરિયન યુદ્ધમાં અમેરિકા દખલગીરી કરે તો તકલીફ પડે. તેથી રશિયાની મદદથી અણુશસ્ત્રો વિકસાવાને પ્રાયોરિટી અપાઇ હતી. ત્યાંથી આગળ વધીને ગયા સપ્ટેમ્બરમાં હાઇડ્રોજન બોમ્બના પરિક્ષણ સુધી તે પહોંચ્યું છે. અમેરિકાને ધાકમાં રાખવા માટે અણુક્ષમતા ત્યજવી ઉત્તર કોરિયા માટે સહેલી નથી.